  Виталий Пронин Александр Владимирович Бречалов - странаямы тодмо адями.Точка. Выль чурысен... 5-тӥ оштолэзе Россилэн Президентэзлэн Приволжск федерал округъя оскем муртэз Михаил Бабич элькунысьтымы Правительствоез но Кун Кенешез тодматӥз Удмуртилэн Тӧроезлэсь огдырлы ужзэ быдэсъясен Александр Бречаловен. - Гажано эшъёс, 4-тӥ оштолэзе Президент Владимир Путин Александр Соловьевез, осконэз быдэстымтэысьтыз, ужезлэсь мозмытӥз, - вазиськиз М. Бабич. - Югдурез тодӥськоды... Александр Соловьевез кӧня ке пол алылӥзы, но со ӧз вала. Но ужпум со бордын гинэ ӧвӧл. Улосысь политикаын секыт югдур. Тӧролэн рейтингез 2015-тӥ арысен усиз 23 процентлы. Кун азьын республикалэн долгез йылӥз. Али тыриськонъёс люкаськемын республикалэн доходъёсызлэсь 96 процент мында! Со сяна, тӥямын Россиысь Коньдон ужпумъёсъя министерствоен огкылъёс - туэ, кылсярысь, косэмын вал пунэм тыриськонъёсысь 14,7 миллиардзэ берыктыны (нош со вань доходъёсысь 30 процент!), но та ласянь нокыӵе вамышъёс лэсьтэмын ӧвӧл. Йӧскадь уг быдэсъясько Путинлэн май указъёсыз  - бюджет чотын ужасьёслы тырмыт уждун тырымтэ. Секыт югдур улон юртъёс лэсьтонэн. Вал юанъёс трос мукет ужпумъёсъя но. Соин ик лэсьтэмын йылпумъянъёс, пуктэмын точка, табере кутсконо выль чурысен. Удмуртилэн Тӧроезлэсь огдырлы ужзэ быдэсъясе юнматэмын Александр Бречалов.Александр Владимирович Бречалов - странаямы тодмо адями. Вал ОНФ-лэн сопредседателез, кивалтӥз Общественной палатаен. «Калык фронт» - со мэрлыко уж ке, Общественной палата - со кун структура. Александр Владимирович ветлэмын трос улосъёстӥ. Вала регионъёслэсь экономикая югдурзэс. Трос саклык висъя коррупциен нюръяськонлы.Мон валасько, али шаерын шуг вакыт, пӧртэм мылкыдъёс, вераськонъёс ветло, трос кырсез-уродэз шарае потэ, калык ваньзэ сое адӟе. Но азьвыл тӧролэн вужерез усьыны кулэ ӧвӧл ваньмыз вылэ, соин ик, дэмен кариським ке, сюлэмшугъяськытӥсь ужпумъёсты сэрттыны-пертчыны быгатом. Табере асьмелы зол тыршоно луоз властьлы осконэз берыктон понна. Удмуртия - ляб улос ӧвӧл, татын вань азинскыны луонлыкъёс: бадӟым оборонной комплекс, огсыр азинскись промышленность, гурт удыс... Но тужгес кулэез - тыршись калык. Соин ик туж курисько юрттыны выль кивалтӥсьтылы. Нимысьтыз вазиськисько интыосысь кылдытэтъёслэн кивалтӥсьёссылы. Малпасько, йылпумъянъёс лэсьтоз Правительство но. Вылаз ик, асьмелы дасяськоно сӥзьыл ортчоно быръёнъёслы. Удмуртилэн Тӧроезлэсь ужзэ быдэсъясен Александр Бречаловен тодматскон.- Мон понна Удмуртиен кивалтон, огласянь, бадӟым дан, мукет ласянь - бадӟым кыл кутон. Но оскисько, тӥ мыным одно юрттоды шуыса. Валтӥсь интые пуктоно май указъёсты быдэсъянэз, - вакчияк вераз тодматскон кылаз выль Тӧро.Журналистъёслэн юанъёссылы валэктыкуз, ватсаз: бадӟым саклык висъялоз коррупциен нюръяськонлы, сюрес лэсьтонлы но улон инты пуктонлы. Ваёз-а со сьӧраз аслэсьтыз командазэ? Уг, быдэс командаез мукет интые выжтыны шуг, шуиз со. Оскисько, Удмуртиын вань визьмо кивалтӥсьёс, огкыл шедьтом, ужмы пӧрмоз.Пусйыны кулэ, туэ сентябре асьмеос дасяськиськом вал Кун Кенеше выль депутатъёс бырйыны, но табере быръёно луом выль Тӧро но.Зинаида Рябинина Туспуктӥз Э. Карипов Александр Владимирович БРЕЧАЛОВВордӥськиз 1973-тӥ арын 18-тӥ ноябре Адыгеяысь Тлюстенхабль посёлокын. 1994-тӥ арын отличиен йылпумъяз Краснодарысь С. Штеменко нимо вылӥ военной училищеез. 1999-тӥ арын йылпумъяз Москваысь О. Кутафин нимо кун юридической академиез.1994-тӥ-1996-тӥ аръёсы ужаз Чкаловской гарнизонысь режимъя службалэн начальникезлэн воштӥсез луыса.1996-тӥ-1999-тӥ аръёсы -«ТВ-6 Москва» ЗАО-ын юрисконсульт.1999-тӥ-2001-тӥ аръёсы - «Альфа Банк» ОАО-ын валтӥсь юрисконсульт.2001-тӥ - 2002-тӥ аръёсы - «Юниаструм Банк» ООО-ын юридической отделлэн кивалтӥсез2003-тӥ-2006-тӥ аръёсы - «Юниаструм Консалтинг» ООО-лэн валтӥсь директорез.2006-тӥ-2013-тӥ аръёсы «ВБО Консалт» ООО-лэн президентэз.2007-тӥ-2014-тӥ аръёсы - «Юниаструм Банк» ООО-лэн директоръёсызлэн кенешсылэн ёзчиез.2005-тӥ арын декабрьысен - Россиысь покчи но шоро-куспо ужбергатонъя «Опора России» общественной огазеяськонлэн президиумезлэн ёзчиез, огазеяськонлэн Краснодар улосысь ёзэзлэн кивалтӥсез.2008-тӥ арын октябрьысен - «Опора России» огазеяськонлэн вице-президентэз.2009-тӥ арын апреле кылдытэ «Опора-Кредит» медиа-холдинг, выре ужбергатӥсьёслы юрттэт сётонэн.2012-тӥ арын 15-тӥ ноябре быръемын «Опора России» огазеяськонлы президентэ.2013-тӥ арын быръемын Россиысь «Калык фронтлэн» валтӥсь штабаз.2013-тӥ арын пыре ЭКСАР-лэн (Российское агентство по страхованию экспортных кредитов и инвестиций, экспортное страховое агентство) директоръёсызлэн кенешазы2014-тӥ арысен - ВЦИОМ-лэн директоръёсызлэн кенешсылэн ёзчиез.2014-тӥ арын ноябрьысен - «Опора России» огазеяськонлэн нырысетӥ вице-президентэз.2014-тӥ арын 16-тӥ июньысен 2017-тӥ арын 20-тӥ мартозь - Россия Федерациысь Общественной палаталэн секретарез.2015-тӥ арын октябрьысен - Россилэн Президентэз бордын ужась коррупциен нюръяськонъя кенешлэн ёзчиез.2016-тӥ арын июньысен - «Знание» огазеяськонлэн Наблюдательного советэзлэн ёзчиез2016-тӥ арысен - Россилэн Президентэз бордын ужась кунэз азинтонъя проектъёсъя советлэн ёзчиез2017-тӥ арысен 4-тӥ апреле пуктэмын Удмурт Элькунлэсь Тӧроезлэсь ужзэ быдэсъясе фото: тодматонысь Бабичен ӵош плюс портрет Бречалов Теги: Удмуртиезазинтон  